***Kedves Családok, Kedves Barátaink!***

A Dunántúli Református Egyházkerület 2013-ban immár harmadik alkalommal szervezi meg az Egyházkerület területén lévő gyülekezetek családjai számára Családos Hetét, melyre ez alkalommal is Balatonfenyvesen, a Magyarországi Református Egyház Gyermek és Ifjúsági Üdülőjében kerül sor (Balatonfenyves-Alsó, Mária u. 54.). **Az időpont: Július 15-20.**

Ezen a héten a *„Kapcsolat”* témakörét járjuk körül előadások, áhítatok, vetélkedők, egyéb színes programok segítségével. Számítunk a kisgyermekes családokra, a nagyobb gyerekekkel rendelkezőkre, és persze olyanokra is, akik egyedül nevelik gyermeküket, gyermekeiket.

A tábor összesen 46 családot tud fogadni (4 ágyas szoba: 24 db; 6 ágyas szoba: 22 db). Jelentkezés érkezési sorrendben történik!

***Árainkat idén egységesítettük. Eszerint a tábor költsége egy főre az egész hétre 22.500 Ft, melyből kedvezményesen 7.500 Ft fizetendő egy főnek az egész hétre. Ez alól kivételt képez a 0-3. éves gyermek, akiért ennek az összegnek a felét, azaz 3.750 Ft-ot kell fizetni.***

Az ár tartalmazza a szállást, a háromszori étkezést, és a programokon való részvételt. Ez alól kivételt képez egy tervezett közös hajókirándulás, melyről később, még időben tájékoztatjuk a jelentkezőket.

* Érkezés: Július 15-én, hétfőn 14-16 óra között. Első étkezés: hétfő este vacsora.
* Hazaindulás: Július 20-án, szombaton ebéd után. Utolsó étkezés: szombaton ebéd.

Orvosi igazolás ***mindenkitől*** szükséges!

* Jelentkezni a mellékelt jelentkezési lapon kell.
* A részvételi díjat a jelentkezési lappal együtt a helyi lelkipásztornak kell átadni.
* A jelentkezés és a befizetés határideje: április 30.

Szeretettel várunk mindenkit!

Üdvözlettel:

Székely Attila lelkipásztor, táborszervező

Tel: 06/30 632 75 79

kaposforef@gmail.com

7523 Kaposfő, Petőfi u. 37.